ଯାଜପୁର ଅଫିସ : (ସ୍ନେହଂଶୁ ଶେଖର ମହାନ୍ତି )ବରୀ ନିର୍ବାଚନ ମଣ୍ଡଳୀ ଅଧିନ ଏରବାଙ୍କ ପଂଚାୟତରେ ବ୍ୟାପକ ଅନିୟମିତତା ହୋଇଛି । ମନୋରଗା କାର୍ଯ୍ୟରେ ଶ୍ରମିକ ମାନଙ୍କ ବଦଳରେ ମେସିନ କାମ କରୁଛି । ୩ ଶହ ମିଟର ରାସ୍ତା କାମ କରାଯାଇ ୩ କି,ମି ରାସ୍ତାର ବିଲ୍ କରାଯାଉଛି । ଏଭଳି ଅଭିଯୋଗ ଗୁରୁବାର ଅପରାହ୍ନରେ ଏରବାଙ୍କ ପଂଚାୟତର ନର୍ସରୀ ପଡିଆରେ ସାମ୍ବାଦିକ ସମ୍ମିଳନୀ ଡକାଯାଇ ସମାଜ ସେବୀ ଦେବି ପ୍ରସାଦ ବିଶ୍ୱାଳ, ବିଦ୍ୟୁତ କୁମାର ସାହୁ,ଏସ.ଆର ଦାସ, ସୈାମ୍ୟ ପ୍ରକାଶ ସାମଲ,ପ୍ରୟବ୍ରତ ମଲ୍ଲିକ ପ୍ରମୁଖ କହିଛନ୍ତି ।
ଏମାନେ ଆହୁରୀ ଅଭିଯୋଗ କରିଛନ୍ତି ଯେ ଜନହିତକର କାର୍ଯ୍ୟ ନାଆଁରେ ଅର୍ଥ ଉଠାଣ କରି ମିଥ୍ୟା ବିଲ୍ କରୁଛନ୍ତି । ଗୋଚର ଜମିକୁ ନଷ୍ଟ କରି ସେଠାରେ ନିମ୍ନମାନର ରାସ୍ତା କାମ କରାଯାଉଛି । କୋଭିଡ-୧୯ ପାଇଁ ହୋଇଥିବା ଅସ୍ଥାୟି ସ୍ୱାସ୍ଥ୍ୟକେନ୍ଦ୍ରରେ ବ୍ୟାପକ ଅନୟମିତତା ହେଉଛି । ଅନ୍ତେବାସୀଙ୍କୁ ଉପ-ଯୁକ୍ତ ଖାଦ୍ୟ ମିଳୁ ନଥିବାରୁ ଅସନ୍ତୋଷ ପ୍ରକାଶ ପାଇଛି । ସରପଂଚଙ୍କ ପୁଅ ପଂଚାୟତରେ ଗୁଣ୍ଡାରାଜ କରୁଛି । ଏନେଇ ପଂଚାୟତରେ ଆତଙ୍କ ଖେଳି ଯାଇଛି ବୋଲି ସାମ୍ବାଦିକ ସମ୍ମିଳନିରେ ସାମଲ କହିଛନ୍ତି । ନର୍ସରରୀରୁ ଜୀବନ୍ତ ଗଛକୁ କାଟି ନେଇ ସରପଂଚଙ୍କ ପୁଅ ଉଚ୍ଚା ଦାମ୍ରେ ବିକ୍ରୀକରି ଦେଉଥିବା ସାମ୍ବାଦିକ ସମ୍ମିଳନୀରେ ଅଭିଯୋଗ ହୋଇଛି ।
ଏ ସଂକ୍ରାନ୍ତରେ ଜିଲ୍ଲା ପ୍ରଶାସନ ନିକଟରେ ଅଭିଯୋଗ କରାଯାଇଛି । ୭ ଦିନ ଭିତରେ ଏହି ଅଭିଯୋଗକୁ ପ୍ରଶାସନ କଣ୍ଣପାତ କରି ସମାଧାନ ନ କଲେ କୋଭିଡ-୧୯ ନିୟମାବଳୀକୁ ପାଳନ କରି ଆମରଣ ଅନଶନ କରିବେ ବୋଲି ଅଭିଯୋଗ କାରୀମାନେ ସାମ୍ବାଦିକ ସମ୍ମିଳନୀରେ କହିଛନ୍ତି । ଅପର ପକ୍ଷେ ସରପଂଚଙ୍କ ପୁଅ ଦିଦ୍ୟ ରଂଜନ ସାହୁଙ୍କୁ ପଚାରିବାରୁ ଦେବୀ ପ୍ରସାଦ ବିଶ୍ୱାଳଙ୍କ ସହିତ ମୋର ବ୍ୟକ୍ତିଗତ କେସ୍ ରହିଛି । ଏନେଇ ଥାନାରେ ଅଭିଯେଗା ହୋଇଥିଲାବେଳେ କୋର୍ଟରେ ମାମଲା ବିଚାରଧିନ ରହିଛି । ଅଭିଯୋଗ କାରିଙ୍କ ଅଭିଯୋଗରେ କୈାଣସି ସତ୍ୟତା ନାହିଁ । ମୋ ମାଆ ସରପଂଚ ଅଛନ୍ତି ତାଙ୍କ ସମୟରେ ଆମ ପଂଚାୟତରେ ବହୁ ଉନ୍ନୟନ ମୂଳକ କାର୍ଯ୍ୟ ଯାରି ରହିଛି ବୋଲି ସାହୁ ପ୍ରତିକ୍ରିୟାରେ ଏକଥା କହିଛନ୍ତି ।
